મિત્રો આપના માટે ગ્રહોનું ભ્રમણ શનિગ્રહની પનોતી અને રાહુ ગ્રહના બંધનયોગના અશુભ સમયમાં પણ કાર્ય સફળતાના યોગ મળી રહ્યા છે. માત્ર તેનો કેટલો અને કેવો સદઉપયોગ કરી શકશો તે તો જન્મના ગ્રહો ઉપર જ આધાર રાખે છે. મિલ્કત અને વિલવારસના કાર્યોનું નિરાકરણ મળશે. પત્ની ભાગીદારો અને વડિલોનો સહકાર મળશે. આપનું આરોગ્ય ચિંતા આપી શકે છે. આર્થિક પરિસ્થિતિ અને જાહેર જીવનથી લાભ રહેશે. કોર્ટ કચેરી અને મોસાળ પક્ષથી શુભ સમાચાર મળશે. યાત્રા પ્રવાસ અને ધાર્મિક કાર્યોનું આયોજન સફળ થશે. આપના માટે શનિવારના વ્રત અને શિવઉપાસના કરવાથી લાભ રહેશે. બહેનો અને વિદ્યાર્થી માટે સાનુકુળ સમય રહેશે.